《徐雨山寄莲花》
明代·王彝

秋风吹皱银塘水，小雨芙蓉不胜洗。谁拣新红折得来，不怕绿芒伤玉指。

烟丝有恨自悠扬，相惹相牵短复长。双头并作幽修语，一夜露痕黄粉香。

我有银瓶秋水满，君心不似莲心短。绿房结子为君收，种向明年应未晚。

作者简介：元明间苏州府嘉定人，先世东蜀人，字常宗，号妫蜼子。少孤贫，读书天台山中，师事王贞文，得兰溪金履祥之传。洪武初以布衣召修《元史》，荐入翰林。乞归后，常为知府魏观作文，观得罪，连坐死。曾著论力诋杨廉夫，以为文妖。有《三近斋稿》、《王常宗集》。